România pierde din cauza infrastructurii deficitare. Portul Constanța performează mult sub potențial
România nu a avut în perioada 2016 - 2022 o strategie coerentă de dezvoltare a transporturilor navale. Mai mult, activitatea Companiei Naționale Administrația Porturilor Maritime Constanța (CNAPM CT) nu s-a desfășurat într-un mediu stabil și pe baza unor indicatori cheie de performanță, care să asigure folosirea eficientă a resurselor și implementarea unui plan adecvat de dezvoltare pe termen lung a portului constănțean, relevă concluziile unui audit al Curții de Conturi.